Йылдар үтә, әммә башҡорт иленә ислам динен таратырға килгән миссионерҙы халыҡ хәтере ҡәҙерләп һаҡлай. Бында килеүсе һәр кеше борон-борондан әүлиә ҡәберенә зыярат ҡылғанда өс таш алып килеп һала. Тора- бара был мотлаҡ йолаға әүерелә. Мең ярым йыл буйы һала торғас, таштарҙан бейек кенә тау хасил була. Ана шуны бөгөн халыҡ Әүештау тип атап йөрөтә. Был тау һары йәшмәнән тора, тик әүлиә рухы уға тейергә рөхсәт итмәй икән, тигән фараздар ҙа бар.